钦定古今图书集成/明伦汇编/闺媛典/第047卷 > 周九成妻邓氏
## 钦定古今图书集成/明伦汇编/闺媛典/第047卷 > 周九成妻邓氏

按《崇仁县志》：邓氏，名如玉，周九成妻。性庄重，粗知书
史。至元壬辰，淮西盗起，蔓延郡邑，九成与氏奔匿草
泽中。成为寇执，氏亟呼曰：“宁杀我，毋杀我夫。”寇释之，
复擒其子，仍抱救之，子逸去。氏被执，欲污之，厉声曰：
“杀则杀矣，宁受尔辱乎？”遂遇害，气犹未绝。九成暨子
至，指示所弃金帛，乃死。